Na temelju članka 31. Zakona o postupanju s nezakonito izgrađenim zgradama („Narodne novine“, broj: 86/12, 143/13, 65/17 i 14/19) i članka 31. Statuta Općine Povljana („Službeni glasnik Zadarske županije“, broj: 13/21 i 11/23), Općinsko vijeće Općine Povljana na svojoj 18. sjednici održanoj dana 14. prosinca 2023. donosi

Program korištenja sredstava naknade za zadržavanje nezakonito izgrađenih zgrada u

prostoru na području Općine Povljana za 2024. godinu

Članak 1.

Ovim Programom korištenja sredstava naknade za zadržavanje nezakonito izgrađenih zgrada u prostoru na području općine Povljana za 2024. godinu (dalje: Program) utvrđuje se namjensko korištenje dijela od 30% sredstava naknade za zadržavanje nezakonito izgrađene zgrade u prostoru koji su prihod jedinice lokalne samouprave na čijem se području nezakonito izgrađena zgrada nalazi.

Članak 2.

Proračunom Općine Povljana za 2024. godinu planira se 4.510,00 EUR prihoda od naknade za zadržavanje nezakonito izgrađenih zgrada u prostoru.

Planirani iznos koristiti će se za financiranje izmjena i dopuna Prostornog plana uređenja Općine Povljana iz programa kako slijedi:

Program 1015 Prostorno uređenje i planiranje, Kapitalni projekt K101503, Izmjene i dopune UPU-a, 42637- Dokumenti prostornog uređenja (prostorni planovi i ostalo) u iznosu od 4.510,00 EUR.

Članak 3.

Ovaj Program korištenja sredstava naknade za zadržavanje nezakonito izgrađenih zgrada u prostoru za 2024. godinu stupa na snagu osmog dana od dana objave u „Službenom glasniku Zadarske županije“, a primjenjuje se od 1. siječnja 2024. godine.

KLASA:361-05/23-01/3

URBROJ:2198-25-01-1-23-1

Povljana, 14. prosinca 2023. godine

OPĆINSKO VIJEĆE OPĆINE POVLJANA

Predsjednik Općinskog vijeća

Nikola Škoda